section_heading: Etnografske odlike
paragraph_text: mini|300px|lijevo|<center>[[Romantizam|Romantičarski prikaz Bitke Skita i Slavena (Viktora Vaznjecova iz 1881.)<center>]] mini|300px|<center>Skitski ratnici s vrča od [[elektruma iz kurgana Kul-Oba iz Kerča u Ukrajini]] Skiti su prvi nomadski narod koji se pojavio na stepi kao vješt jahački narod. Njihove vještine u jahanju konja, čak i bez sedla, uskoro će prihvatiti narodi s kojima su došli u kontakt. Služili su se i volovskim zapregama na kojima su prenosili svoje pustene šatore prilikom čestih seoba. Ovaj narod razvio je kulturu s umjetnošću koja je poznata kao stepska umjetnost, a imali su i surov ratnički običaj za koji mnogi misle da je bio raširen tek kod američkih Indijanaca – skalpiranje. Skiti su bili prvi narod kod kojih je uočeno skalpiranje, a još ga je prije 2500 godina opisao grčki povjesničar Herodot. Potvrdu o običaju skalpiranja raširenu među Skitima potvrdili su i arheolozi koji su pronašli prve čvrste dokaze. Iskopane su četiri muške lubanje na kojima su ostali tragovi operacije skalpiranja i koje se danas nalaze u ruskim muzejima. Tri od ovih lubanja porijeklom su sa skitskog groblja, a četvrta iz skitskog kraljevskog groba, na mumificiranom tijelu, a oba se mjesta nalaze u južnom Sibiru.